CELEX: 62013TN0319
Language: fi
Date: 2013-06-11 00:00:00
Title: Asia T-319/13: Kanne 11.6.2013 — Elmaghraby ja El Gazaerly v. neuvosto

24.8.2013   
            
            
               FI
            
            
               Euroopan unionin virallinen lehti
            
            
               C 245/12
            
         Kanne 11.6.2013 — Elmaghraby ja El Gazaerly v. neuvosto
   (Asia T-319/13)
   2013/C 245/14
   Oikeudenkäyntikieli: englanti
   
      Asianosaiset
   
   
      Kantajat: Ahmed Alaeldin Amin Abdelmaksoud Elmaghraby (Kairo, Egypti) ja Naglaa Abdallah El Gazaerly (Lontoo, Yhdistynyt kuningaskunta) (asiamiehet): D. Pannick, QC, barrister M. Lester ja solicitor M. O'Kane)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2011/172/YUTP muuttamisesta 21.3.2013 annetun neuvoston päätöksen 2013/144/YUTP (EUVL 2013 L 82, s. 54) siltä osin kuin se koskee kantajia
            
         
               —
            
            
               poistamaan maininnat siitä, että kantajat ovat syyllistyneet valtion varojen väärinkäyttöön ja että he ovat oikeudenkäynnin kohteena Egyptissä
            
         
               —
            
            
               velvoittamaan vastaajan korvaamaan kantajien oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka perustuu siihen, että neuvosto ei ole esittänyt asianmukaisia tai riittäviä perusteita sille, että kantajat on otettu vuoden 2013 toimenpiteitä koskevaan luetteloon.
            
         
               2)
            
            
               Toinen kanneperuste, joka perustuu siihen, että neuvosto on tehnyt ilmeisen virheen, kun se on katsonut, että luetteloon ottamisen edellytykset täyttyivät kummankin kantajan osalta, koska heidän luetteloon ottamiselle ei ole oikeudellisia eikä tosiseikkoihin liittyviä perusteita.
            
         
               3)
            
            
               Kolmas kanneperuste, joka perustuu siihen, että neuvosto on laiminlyönyt tietosuoja-asetuksen (EY) N:o 45/2001 (1) ja tietosuojadirektiivin 95/46/EY (2) mukaiset tietosuojavelvoitteensa.
            
         
               4)
            
            
               Neljäs kanneperuste, joka perustuu siihen, että neuvosto ei ole turvannut kantajien puolustautumisoikeuksia ja oikeutta tehokkaisiin oikeussuojakeinoihin.
            
         
               5)
            
            
               Viides kanneperuste, joka perustuu siihen, että neuvosto on loukannut oikeutuksetta ja suhteettomasti kantajien perusoikeuksia, mukaan lukien omistusoikeutta, elinkeinovapautta ja mainetta.
            
         
      (1)  Yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18.12.2000 annettu Euroopan parlamentin ja neuvoston asetus (EY) N:o 45/2001.
   
      (2)  Yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24.10.1995 annettu Euroopan parlamentin ja neuvoston direktiivi 95/46/EY